CELEX: 31984D0273
Language: el
Date: 1984-04-13 00:00:00
Title: 84/273/Ευρατόμ, ΕΚΑΧ, ΕΟΚ: Απόφαση της Επιτροπής της 13ης Απριλίου 1984 που αφορά την Ομοσπονδιακή Δημοκρατία της Γερμανίας και εκδίδεται κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθέμενης αξίας (Το κείμενο στην γερμανική γλώσσα είναι το μόνο αυθεντικό)

Avis juridique important

|

31984D0273

84/273/Ευρατόμ, ΕΚΑΧ, ΕΟΚ: Απόφαση της Επιτροπής της 13ης Απριλίου 1984 που αφορά την Ομοσπονδιακή Δημοκρατία της Γερμανίας και εκδίδεται κατ'εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθέμενης αξίας (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 135 της 22/05/1984 σ. 0016 - 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Απριλίου 1984  που αφορά την Ομοσπονδιακή Δημοκρατία της Γερμανίας και εκδίδεται κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 σχετικά με τους ιδίους πόρους που προέρχονται από το φόρο προστιθέμενης αξίας  (Το κείμενο στη γερμανική γλώσσα είναι το μόνο αυθεντικό)  (84/273/Ευρατόμ, ΕΚΑΧ, ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (1),  τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί της εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων (2), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3625/83 (3), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,  Εκτιμώντας:  ότι, για τα οικονομικά έτη 1980, 1981 και 1982, η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 81/478/Ευρατόμ, ΕΚΑΧ, ΕΟΚ (4), 82/758/ΕΚΑΧ, ΕΟΚ, Ευρατόμ (5) και 83/141/ΕΟΚ, Ευρατόμ, ΕΚΑΧ (6)·  ότι η Ομοσπονδιακή Δημοκρατία της Γερμανίας, αφενός, ζητά και πάλι την παράταση της ισχύος της αποφάσεως 81/478/Ευρατόμ, ΕΚΑΧ, ΕΟΚ, που εκδόθηκε για το οικονομικό έτος 1980, και αφετέρου επιθυμεί ακόμη να χρησιμοποιήσει, από το 1983 και μετά, ορισμένα στοιχεία που αφορούν τον προηγούμενο χρόνο του προτελευταίου έτους, για τον προσδιορισμό της κατανομής που προβλέπεται στο άρθρο 7 του κανονισμού (ΕΟΚ, Ευρατόμ, ΕΚΑΧ) αριθ. 2892/77·  ότι, για τα πρώτα έτη εφαρμογής της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (7), έπρεπε να χορηγούνται ετήσιες εγκρίσεις και ότι, από το οικονομικό έτος 1983 και μετά, πρέπει να χορηγούνται εγκρίσεις που μπορούν να αναθεωρούνται κάθε οικονομικό έτος και για τη διάρκεια της ισχύος του κανονισμού (ΕΟΚ, Ευρατόμ, ΕΚΑΧ) αριθ. 2892/77·  ότι η Συμβουλευτική Επιτροπή Ιδίων Πόρων ενέκρινε την έκθεση που περιέχει τις γνώμες των μελών της σχετικά με την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρατείνεται, από το οικονομικό έτος 1983 και μετά, η ισχύς της αποφάσεως 81/478/Ευρατόμ, ΕΚΑΧ, ΕΟΚ και προσαρμόζονται κατάλληλα τα οικονομικά έτη που αναφέρονται στο άρθρο 1 της αποφάσεως αυτής.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 13 Απριλίου 1984.  Για την Επιτροπή  Christopher TUGENDHAT  Αντιπρόεδρος  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. L 336 της 27. 12. 1977, σ. 8.  (3) ΕΕ αριθ. L 360 της 23. 12. 1983, σ. 1.  (4) ΕΕ αριθ. L 186 της 8. 7. 1981, σ. 23.  (5) ΕΕ αριθ. L 320 της 17. 11. 1982, σ. 16.  (6) ΕΕ αριθ. L 96 της 15. 4. 1983, σ. 45.  (7) ΕΕ αριθ. L 145 της 13. 6. 1977, σ. 1.